ગૂગલનું મશીન લેવલ પ્રોગ્રામિંગ એવું છે કે જે કંપનીની કોઇ પણ એપ વાપરતા યૂઝરનું લોકેશન ટ્રેક કરે છે અને સર્વર પર મોકલતી રહે છે. ગૂગલ મેપ્સ, વોઇસ, જીમેલ, ક્રોમ વગેરે તમામ એપ્સ તમારું લોકેશન ટ્રેક કરે છે અને તેને ગૂગલ સર્વર સાથે શૅર કરે છે, જેને હિસ્ટ્રી કહે છે. તેથી તમે લોકેશન બંધ કર્યું હોય તો પણ ગૂગલને ખબર હોય છે કે તમે ક્યાં છો? એક રિપોર્ટ મુજબ એન્ડ્રોઇડ ફોન દર કલાકે લોકેશન સંબંધી 40 ઇનપુટ અને આઇફોન લગભગ 4 ઇનપુટ મોકલે છે. ગૂગલ તમારા જીપીએસ લોકેશન અને નજીકના સેલફોન ટાવરના લોકેશનનો પણ રેકોર્ડ રાખે છે.